สวัสดีครับ พอดีบริเวณเล็บขบผมมีหนองซึมออกมา ผมเลยใช้กรรไกรตัดเล็บแงะเพื่อระบายหนองออกมา มีเลือดซึมเล็กน้อย แต่ว่าบริเวณข้อต่อของกรรไกรตัดเล็บมีสนิมอยู่ครับ ก่อนใช้งานได้พ่นแอลกอฮอล์แล้ว เลยกังวลว่าจะติดบาดทะยักไหมครับ ตอนนี้อายุ 20 ปี ฉีดบาดทะยักครั้งล่าสุดตอนอายุ 11-12 ปีครับ ขอบมากครับ
สวัสดีค่ะ โรคบาดทะยักเกิดจากการติดเชื้อแบคทีเรียชื่อClostridium tetaniพบเชื้อชนิดนี้ในพื้นดิน พื้นผิวที่มีฝุ่นต่างๆ รวมทั้งผิวหนังและอุจจาระคน และยังพบได้ในมูลสัตว์ต่างๆเช่น หมู ไก่ หมา แมว วัว ควาย เป็นต้น เชื้อบาดทะยักสามารถเข้าสู่ร่างกายและทำให้เกิดโรคได้หลายทาง เช่น- ผ่านทางแผลสด เช่น แผลจากตะปู หรือเศษไม้ตำ แผลถูกสัตว์กัด แผลถลอก แผลฉีกขาด แผลถูกไฟไหม้ น้ำร้อนลวก เป็นต้น- แผลจากการใช้เข็มฉีดยาร่วมกัน พบในกลุ่มผู้ใช้ยาเสพติด หรือการสักลาย- ผ่านทางแผลเรื้อรัง เช่น แผลเบาหวาน- ผ่านทางสายสะดือในเด็กแรกคลอด เกิดจากมารดาที่ไม่เคยฉีดวัคซีนบาดทะยัก และการใช้อุปกรณ์ที่ไม่สะอาดตัดสายสะดือเด็ก- จากการเป็นโรคหูชั้นกลางอักเสบมีบางกรณีที่ไม่พบสาเหตุว่า เชื้อเข้าสู่ร่างกายผ่านทางไหนส่วนการกรรไกรตัดเล็บบริเวณเล็บขบ และทำให้มีเลือดไหล ก็ย่อมมีโอกาสติดเชื้อบาดทะยักได้ค่ะทั้งนี้หากในสมัยเป็นเด็กทารกและเด็กเล็ก ได้รับวัคซีนครบตามกำหนดอายุ (ในเด็กเล็กจะเป็นวัคซีนรวมป้องกัน คอตีบ ไอกรน บาดทะยักและอื่นๆ ) และได้เคยฉีดวัคซีนบาดทะยักกระตุ้นไปล่าสุดเมื่ออายุ 11-12 ปี เมื่อเกิดบาดแผลจากกรรไกรตัดเล็บในครั้งนี้ ยังไม่จำเป็นต้องฉีดวัคซีนกระตุ้นอีกค่ะ เพราะวัคซีนที่เคยฉีดกระตุ้นไป จะกระตุ้นภูมิให้สามารถป้องกันโรคได้ประมาณ 10 ปีค่ะแต่หากในสมัยเป็นเด็กทารกและเด็กเล็ก ได้รับวัคซีนไม่ครบ และการฉีดวัคซีนเมื่ออายุ 11-12 ปี ไม่ได้ฉีดครบ 3 เข็ม เมื่อเกิดบาดแผลในครั้งนี้ ก็ควรไปฉีดวัคซีนค่ะ โดยควรฉีดให้ครบ 3 เข็ม เพื่อให้มีภูมิคุ้มกันอยู่ได้ 10 ปีค่ะ